Το "**OK Boomer** "είναι μια ατάκα και διαδικτυακό μιμίδιο που κέρδισε δημοτικότητα μεταξύ των νεότερων ατόμων κατά τη διάρκεια του 2019. Χρησιμοποιείται για την απόρριψη ή διακωμώδηση της συμπεριφοράς που στερεοτυπικά αποδίδεται στην γενιά baby boomer. Μια συμπεριφορά η οποία από πολλούς θεωρείται απαρχαιωμένη. Η αντίθετή της φράση είναι η "OK Zoomer" η οποία χρησιμοποιείται με ανάλογο τρόπο για μέλη της γενιάς Ζ.

Προέλευση
---------

Το "OK Boomer" έγινε δημοφιλές ως αντίδραση σε ένα βίντεο ενός αγνώστου ηλικιωμένου ανθρώπου, στο οποίο δήλωνε ότι "η Γενιά Υ και η Γενιά Ζ έχουν το σύνδρομο Πήτερ Παν, δεν θέλουν ποτέ να μεγαλώσουν και νομίζουν ότι τα ουτοπικά ιδεώδη που έχουν στα νιάτα τους με κάποιον τρόπο θα κρατήσουν και μετά την ενηλικίωση". Το βίντεο ενέπνευσε τη φράση "OK Boomer" ως εναντίωση και απόρριψη των ιδανικών των προηγούμενων γενεών που έχουν διαμορφώσει τόσο έντονα την πολιτική, την οικονομία και το περιβάλλον.

Η χρήση του όρου έκανε για πρώτη φορά την εμφάνισή της το 2015 στην ιστοσελίδα 4chan, αλλά άρχισε να γίνεται δημοφιλής από τον Ιανουάριο του 2019. Ο όρος κέρδισε τη δημοτικότητα των μέσων μαζικής ενημέρωσης στις αρχές Νοεμβρίου του 2019, όταν δημοσιεύθηκαν άρθρα σχετικά με τη φράση.

Χρήση
-----

Η φράση "OK Boomer" είναι μια υποτιμητική απάντηση που χρησιμοποιείται για να απορρίψει ή να υποτιμήσει τις στενόμυαλες, ξεπερασμένες, προκατειλημμένες και συγκαταβατικές αντιλήψεις των ηλικιωμένων και ιδιαίτερα των baby boomers. Ο όρος έχει χρησιμοποιηθεί ως απάντηση για την αντιληπτή αντίσταση στην τεχνολογική εξέλιξη, την άρνηση της ύπαρξης κλιματικής αλλαγής, την περιθωριοποίηση των μειονοτήτων ή την αντιπολίτευση στα ιδανικά των νεότερων γενεών.   

Από τις αρχές Νοεμβρίου του 2019, τα βίντεο που επισημάνθηκαν με #OkBoomer στην εφαρμογή TikTok είχαν προβληθεί πάνω από 44,6 εκατομμύρια φορές.

Αντιδράσεις
-----------

Οι αντιδράσεις είναι ανάμεικτες, με αντιλήψεις που κυμαίνονται από "το μίσος είναι δικαιολογημένο" έως "οι baby boomers δεν πρέπει να κατηγορηθούν". Ο συντηρητικός ραδιοφωνικός παραγωγός Bob Lonsberry έφτασε σε σημείο να χαρακτηρίσει τη λέξη boomer ως την "n-word του ageism "σε ένα αμφιλεγόμενο τιτίβισμα το οποίο έχει πλέον διαγραφεί. Επιπλέον, δήλωσε ότι "το να είσαι χίπστερ δεν κάνει την ρητορική μίσους αποδεκτή, ούτε πρέπει αυτή να είναι αποδεκτή επειδή είναι κάτι καινούργιο". Ο Stephen Colbert μίλησε για τη σύγκριση στο τμήμα «Meanwhile...» στο *The Late Show*, λέγοντας ότι «είναι σαφές ότι αυτός ο τύπος πρέπει να παίξει το νέο καυτό παιχνίδι: Είναι αυτό το νέο n-word; Όχι, δεν είναι, ευχαριστώ που παίξατε. "

*Ο* Bhaskar Sunkara επέκρινε το μιμίδιο τον Νοέμβριο του 2019, λέγοντας ότι τα μέλη της γενιάς baby boomer "χρειάζονται αλληλεγγύη", καθώς πολλοί "ηλικιωμένοι εργαζόμενοι και συνταξιούχοι αγωνίζονται να επιβιώσουν", καθώς "οι μισοί Αμερικανοί που πλησιάζουν την ηλικία των 65 ετών έχουν λιγότερα από 25,000 δολάρια σε μορφή αποταμιεύσεων".

Αξιοσημείωτες χρήσεις
---------------------

Στις αρχές Νοεμβρίου του 2019, η βουλευτής της Νέας Ζηλανδίας Chlöe Swarbrick, ενώ μιλούσε υπέρ ενός νομοσχεδίου για την κλιματική αλλαγή στο Κοινοβούλιο, ανταποκρίθηκε με τη φράση "OK Boomer" όταν ένα παλαιότερο μέλος του κοινοβουλίου εξέφρασε τη δυσπιστία του σχετικά με τον ισχυρισμό ότι ο μέσος όρος ηλικίας του κοινοβουλίου ήταν 49 χρονών. 

Το "OK Boomer" είναι ένα τραγούδι που γράφτηκε και παρήχθη από τον εικοσάχρονο φοιτητή Johnathan Williams. Μοιράστηκε στο Twitter τον Ιούλιο του 2019. Το τραγούδι έχει έντονους στίχους και η φράση "OK Boomer" ακούγεται επανειλημμένα. Ο 19χρονος Peter Kuli δημοσίευσε ένα ρεμίξ του τραγουδιού στο SoundCloud που κυκλοφόρησε στην εφαρμογή TikTok, τροφοδοτώντας ακόμα περισσότερο το μιμίδιο, που χρησιμεύει ως ύμνος. 

Κατά τη διάρκεια του ημιχρόνου του ποδοσφαιρικού αγώνα του Χάρβαρντ-Γιαλ, που διεξήχθη στις 23 Νοεμβρίου 2019, οι διαδηλωτές της κλιματικής αλλαγής διέκοψαν το παιχνίδι, μπαίνοντας στο γήπεδο και παραμένοντας μέσα σε αυτό ακόμα και όταν τους ζητήθηκε να φύγουν, απαντώντας "OK Boomer".

Εμποροποίηση
------------

Ένα hoodie που σχεδιάστηκε από έναν φοιτητή τέχνης των ΗΠΑ που φέρει τη φράση, ακολουθούμενη από τη φράση "Have a terrible day", είχε αποφέρει περισσότερα από 25.000 δολάρια σε πωλήσεις μέχρι την 1η Νοεμβρίου 2019. 

Πολλές αιτήσεις για εμπορικά σήματα έχουν κατατεθεί, συμπεριλαμβανομένου ενός από τη Fox Media, με την πρόθεση να ξεκινήσει "μια τηλεοπτική σειρά που περιλαμβάνει ανταγωνισμό, κωμωδία και παιχνίδια".

Bιβλιογραφικές αναφορές
-----------------------

1. ↑  Bote, Joshua (4 Νοεμβρίου 2019). «Why are Gen Z and millennials calling out boomers on TikTok? 'OK, boomer,' explained». *USA Today*. Ανακτήθηκε στις 4 Νοεμβρίου 2019.
2. ↑  Romano, Aja (19 Νοεμβρίου 2019). «"OK boomer" isn't just about the past. It's about our apocalyptic future». *Vox*. Ανακτήθηκε στις 24 Νοεμβρίου 2019.
3. ↑  Franks, Josephine (6 November 2019). «Chlöe Swarbrick explains what 'OK boomer' means».. Ανακτήθηκε στις 6 November 2019.
4. 1 2  Mezzofiore, Gianluca (6 November 2019). «A 25-year-old politician got heckled during a climate crisis speech. Her deadpan retort: 'OK, boomer'». *CNN*.. Ανακτήθηκε στις 6 November 2019.
5. ↑  «What does OK boomer mean?». *Dictionary.com*. 4 Νοεμβρίου 2019. Ανακτήθηκε στις 4 Νοεμβρίου 2019.
6. 1 2  Lorenz, Taylor (29 Οκτωβρίου 2019). «'OK Boomer' Marks the End of Friendly Generational Relations». *The New York Times*. Ανακτήθηκε στις 4 Νοεμβρίου 2019.
7. ↑  Rosenblatt, Kalhan (29 Οκτωβρίου 2019). «Teens use 'OK boomer' to fire back at older generations' criticisms». NBC News. Ανακτήθηκε στις 4 Νοεμβρίου 2019.
8. 1 2  «'OK Boomer': Chloe Swarbrick swats away heckler». *Stuff.co.nz*. 6 Νοεμβρίου 2019. Ανακτήθηκε στις 6 Νοεμβρίου 2019.
9. ↑  Annear, Steve (7 November 2019). «How a Lexington teen’s song remix turned into an ‘OK, Boomer’ anthem». *The Boston Globe*.. Ανακτήθηκε στις 7 November 2019.
10. ↑  Bebernes, Mike (6 Νοεμβρίου 2019). «'OK Boomer': Behind the generational divide». *Yahoo! News*. Ανακτήθηκε στις 6 Νοεμβρίου 2019.
11. ↑  Brice-Saddler, Michael (5 November 2019). «A conservative radio host compared 'boomer' to the n-word. Even Dictionary.com was appalled.». *The Washington Post*.. Ανακτήθηκε στις 6 November 2019.
12. ↑  Herbert, Geoff (6 November 2019). «Stephen Colbert mocks radio host Bob Lonsberry: 'OK boomer' (video)».. Ανακτήθηκε στις 11 November 2019.
13. ↑  Sunkara, Bhaskar (6 November 2019). «Why it's time to ditch the 'ok boomer' meme».. Ανακτήθηκε στις 6 November 2019.
14. ↑  Annear, Steve (7 Νοεμβρίου 2019). «How a Lexington teen's song remix turned into an 'OK, Boomer' anthem». *Boston Globe*. Ανακτήθηκε στις 11 Νοεμβρίου 2019.
15. ↑  Bogage, Jacob; Knowles, Hannah (24 November 2019). «Students swarm field at Harvard-Yale football game, chant 'OK boomer' in climate change protest». *Washington Post*.. Ανακτήθηκε στις 24 November 2019.
16. ↑  Hooker, Lucy (1 November 2019). «'OK Boomer' has earned me $25,000, says student». BBC News.. Ανακτήθηκε στις 2019-11-04.
17. ↑  Picchi, Aimee (19 November 2019). «Fox Media wants to trademark "OK boomer"». CBS News.. Ανακτήθηκε στις 2019-11-24.